als_Latn dik_Latn ron_Latn
Parashikimet e BQK’së për rritjen ekonomike
Parashikimet makroekonomike të Bankës Qendrore të Kosovës (BQK) vlerësojnë se norma reale e rritjes së PBB-së në vitin 2015 pritet të jetë 3.9 %.
Politiko
E Mërkurë, 25 Shkurt 2015 | 13:38
0 Komente.
Këtë vit më shumë shpresa për rritje ekonomike. E gjithë rezultat pozitive priten të vijnë si rezultat i koncesionimit të Brezovicës dhe vazhdimi i punimevenë autostradën Prishtinë –Shkup. Parashikimet makroekonomike të Bankës Qendrore të Kosovës (BQK) vlerësojnë se norma reale e rritjes së PBB-së në vitin 2015 pritet të jetë 3.9 %.
Bazuar në raportin e fundit të publikuar të BQK-së, raporti i Zhvillimeve Makroekonomike , për dallim me vitin e kaluar gjatë vitit 2015, investimet pritet të karakterizohen me rritje reale prej 17.9 për qind dhe të kontribuojnë në rritjen e PBB-së me 4.3 pikë përqindje.
BQK ka paraparë që të ketë rritje të investimeve private edhe si rezultat i aktivitetit kreditor, i cili pritet të përshpejtohet për shkak të rënies së normave të interesit në kredi si dhe lehtësimit të standardeve për aprovimin e kredive nga ana e bankave. Si rezultat i rritjes së investimeve, pritet që të shtohet edhe pjesëmarrja e tyre në gjithsej PBB-në nga 24.0 për qind sa ishte në vitin 2014 në 27.4 për qind në vitin 2015.
Për këtë vit BQK, vlerëson se bilanci i llogarisë së transfereve në vitin 2015 pritet të shënojë suficit prej 1.2 miliardë euro që është për 2.2 për qind më i ulët se sa suficiti i shënuar në vitin paraprak. Ky zvogëlim i suficitit i atribuohet kryesisht zvogëlimit të transfereve qeveritare për 15.2 për qind. Në anën tjetër, transferet tjera private pritet të shënojnë rritje neto prej 2.4 për qind.
als_Latn als_Latn slv_Latn als_Latn als_Latn als_Latn als_Latn als_Latn als_Latn